અમદાવાદમાં ઇમ્પેકટ ફીની યોજનાની નિષ્ફળતા માટે બિલ્ડર માફિયા, પ્રજાના પ્રતિનિધિઓ અને કોર્પોરેશનના એસ્ટેટ વિભાગના સ્ટાફની ‘ત્રિપુટી’ મુખ્યત્વે જવાબદાર છે. એક પણ રૂપિયો ઇમ્પેકટ ફી પેટે ભર્યા વગર જો સંબંધિતોના આશીર્વાદથી મોટાં મોટાં રહેણાક અને બિનરહેણાકનાં કોમ્પ્લેકસ ઊભાં થઇ જતાં હોય તો ઇમ્પેકટ ફીની યોજનાની પળોજણમાં બિલ્ડર માફિયાઓ રસ દાખવે નહીં તે સાવ સ્વાભાવિક બાબત છે, એટલે આ યોજના માત્ર કાયદાભીરુ નાગરિકોના વધારાનું રસોડું, સંડાસ, બાથરૂમ, ઓટલો કે એક માળ જેવા ગેરકાયદે બાંધકામની જ યોજના થઇને ફારસરૂપ બની છે.